Diari Oficial de la Generalitat Valenciana


Sumari del DOGV 5404, del 11-12-2006 (2006/14622)

RESOLUCIÓ de 23 de novembre de 2006, de la secretària autonòmica de Cultura i Política Lingüística, per la qual es concedixen les ajudes, derivades de les economies resultants, a les galeries d'art valencianes admeses en ARCO IFEMA/Feria de Madrid, convocades per l'Orde de 25 d'abril de 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/14298


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 23 de novembre de 2006, de la secretària autonòmica de Cultura i Política Lingüística, per la qual es concedixen les ajudes, derivades de les economies resultants, a les galeries d'art valencianes admeses en ARCO IFEMA/Feria de Madrid, convocades per l'Orde de 25 d'abril de 2006. [2006/14340]  
Mitjançant l'Orde de 25 d'abril del 2006 de la Conselleria de Cultura, Educació i Esport, es va convocar un concurs públic per a la concessió d'ajudes a les galeries d'art valencianes admeses en ARCO IFEMA/Feria de Madrid i en INTERART/Fira Mostrari Internacional de València (DOGV núm. 5.270, de 31/05/2006).  
Per la Resolució de 4 de juliol del 2006 (DOGV 5.333, de 28/08/2006) de la Secretaria Autonòmica de Cultura i Política Lingüística, van ser concedides ajudes a diverses galeries valencianes admeses en l'edició de 2006 d'ARCO IFEMA/Feria de Madrid.  
La base cinquena de l'orde de referència establix que les economies que resulten de l'import global d'esta convocatòria, una vegada adjudicades les ajudes per a la participació en ARCO IFEMA/Feria de Madrid i INTERART/Fira Mostrari Internacional de València, es podran redistribuir entre els adjudicataris participants en les dos fires.  
Vist d'esta manera unes economies per un import de deu mil cinc-cents cinquanta-un euros (10.551 euros), com a conseqüència de la no-celebració de l'edició 2006 d'INTERART/Fira Mostrari Internacional de València, és procedent distribuir l'import entre el total de galeries d'art valencianes adjudicatàries de l'ajuda per la participació en ARCO IFEMA/Feria de Madrid 2006.  
Per tot això, i d'acord amb la delegació establida en la disposició final primera de l'orde de referència, resolc:  
Adjudicar el crèdit a càrrec de l'aplicació pressupostària 36.40.61.812.74.6, codi de línia T2163000, del pressupost de la Generalitat Valenciana per al 2006, per un import de deu mil cinc-cents cinquanta-un euros (10.551 euros), a favor de les galeries d'art concursants i amb les dotacions econòmiques detallades a continuació:  
JOSÉ LUIS ADELANTADO BERLANGA (GALERIA LUIS ADELANTADO): dos mil quinze euros (2.015 euros).  
RAMÓN GARCÍA ALCARAZ (GALERIA MY NAME IS LOLITA): mil tres-cents huitanta-dos euros (1.382 euros).  
AMPARO ZARAGOZÁ RIERA (GALERIA PUNTO): mil quatre-cents seixanta-cinc euros (1.465 euros).  
ASSOCIACIÓ CULTURAL VISOR CENTRE FOTOGRÀFIC: mil trenta-set euros (1.037 euros).  
GALERIA TOMÁS MARCH, SL: mil tres-cents huitanta-dos euros (1.382 euros).  
GALERIA VALLE ORTÍ, SL: nou-cents vint euros (920 euros).  
M.ª PILAR DOLZ MESTRE (GALERIA CÀNEM): mil trenta-set euros (1.037 euros).  
GALERIA QUATRO, SL: mil tres-cents tretze euros (1.313 euros).  
De conformitat amb el que establixen els articles 107, 116 i 117 de la Llei de règim jurídic de les administracions públiques i del procediment administratiu comú, i els articles 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es pot interposar potestativament recurs de reposició o directament recurs contenciós administratiu, en els terminis i davant dels òrgans indicats a continuació:  
a) El recurs de reposició ha d'interposar-se davant de l'òrgan que dicta el present acte en el termini d'un mes a comptar des de l'endemà de la notificació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
València, 23 de novembre de 2006.. La secretària autonòmica de Cultura i Política Lingüística: (P.D. Orde de 25/04/06) Concepción Gómez Ocaña.